MESTSKÁ ČASŤ BRATISLAVA–NOVÉ MESTO
MIESTNY ÚRAD BRATISLAVA–NOVÉ MESTO
Junácka č. 1, 832 91 Bratislava 3
        Komisia územného plánovania, urbanizmu a výstavby Miestneho zastupiteľstva
        mestskej časti Bratislava – Nové Mesto

                                                                                                                                                V Bratislave, 24. júna 2015

ZÁPISNICA č. 6/2015

z pracovného rokovania Komisie územného plánovania, urbanizmu a výstavby, ktoré sa konalo dňa 24. júna 2015

Prítomní:	podľa prezenčnej listiny,
		Ing. Andrej Árva sa ospravedlnil

Program:

1.	Otvorenie	
2.	Materiály na rokovanie MR a MZ	
2.1     Stav investičných akcií v roku 2015
2.2     Návrh na prijatie Mestskej časti Bratislava–Nové Mesto do spolku „Nové Mestá v Európe“
2.3     Návrh nového znenia VZN MČ BA–NM o dodržiavaní čistoty a poriadku na území mestskej
          časti Bratislava–Nové Mesto, ktorým sa zrušuje VZN MČ BA–NM č. 4/1996 o dodržiavaní
          čistoty a poriadku na území mestskej časti Bratislava–Nové Mesto

	
	
K bodu 1 – Otvorenie 

Rokovanie komisie otvoril a viedol predseda komisie Ing. arch. Peter Vaškovič.

Predseda komisie navrhol zmeniť poradie bodov programu rokovania komisie, nakoľko dvaja spracovatelia predkladaných materiálov museli kvôli ďalším pracovným povinnostiam z rokovania komisie odísť skôr a kvôli materiálom, ktoré boli predložené na rokovanie komisie dodatočne.

Program rokovania po zmene poradia a doplnení ďalších bodov programu:
1.      Otvorenie	
 2.      Materiály na rokovanie MR a MZ	
 2.1    Návrh nového znenia VZN MČ BA–NM o dodržiavaní čistoty a poriadku na území mestskej
          časti Bratislava–Nové Mesto, ktorým sa zrušuje VZN MČ BA–NM č. 4/1996 o dodržiavaní
          čistoty a poriadku na území mestskej časti Bratislava–Nové Mesto
 2.2    Návrh na zriadenie Komisie pre dotácie, granty a mimorozpočtové fondy
 2.3    Stav investičných akcií v roku 2015
 2.4    Všeobecne záväzné nariadenie mestskej časti Bratislava–Nové Mesto č. .../2015 o výške
          príspevku rodičov na čiastočnú úhradu nákladov v školách a školských zariadeniach zriadených
          mestskou časťou Bratislava–Nové Mesto.
 2.5    Návrh na prijatie Mestskej časti Bratislava– Nové Mesto do spolku „Nové Mestá v Európe“
 2.6    Plán kontrolnej činnosti miestneho kontrolóra MČ BA–Nové Mesto na II. polrok 2015

R ô z n e:
 1.      Návrh na zavedenie Systému znižovania hluku počas realizácie stavebnej činnosti v našej
          mestskej časti
 2.      Bytový dom Pod Strážami – výber z dokumentácie pre územné rozhodnutie
	
Komisia schválila program rokovania komisie bez pripomienok.

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 2.1 – Návrh nového znenia VZN MČ BA–NM o dodržiavaní čistoty a poriadku na území mestskej časti Bratislava–Nové Mesto, ktorým sa zrušuje VZN MČ BA–NM č. 4/1996 o dodržiavaní čistoty a poriadku na území mestskej časti Bratislava – Nové Mesto.
Predložený materiál predstavila Mgr. Zuzana Kozáková z oddelenia právneho, podnikateľských činností, evidencie súpisných čísiel a správy pozemkov. Uviedla, že návrh nového znenia VZN vznikol na  základe protestu prokurátora. Posledná novelizácia predmetného VZN bola v roku 2008. Návrh nového znenia VZN je spracovaný v zmysle aktuálnej zákonnej úpravy.

Komisia prerokovala predložený materiál a odporúča predložiť ho na schválenie MZ bez pripomienok. 

Hlasovanie:	PRÍTOMNÍ:	7	
	ZA:		6	
	PROTI:	0	
	ZDRŽAL SA:	1	

K bodu 2.2 – Návrh na zriadenie Komisie pre dotácie, granty a mimorozpočtové fondy.
Materiál, ktorý predložil JUDr. Richard Mikulec, tajomník Miestnej rady, predstavil Mgr. Dan Sládek. Uviedol, že cieľom novozriaďovanej komisie by malo byť prerokovávanie a posudzovanie všetkých žiadostí o poskytnutie dotácií a grantov predložených MČ, kontrolovanie súladu s príslušnými právnymi predpismi a príslušnými VZN, posudzovanie a navrhovanie znenia grantových schém vyhlasovaných MČ, a v konečnom dôsledku prenesenie rozhodovacích právomocí v oblasti dotácií a grantov na miestne zastupiteľstvo MČ. 

Komisia prerokovala predložený materiál, odporúča predložiť miestnemu zastupiteľstvu na schválenie body A, B a C predloženého materiálu a bod D odporúča dopracovať o nové znenie VZN o poskytovaní dotácií a grantov a následne ho predložiť na rokovanie komisie.

Hlasovanie:	PRÍTOMNÍ:	8	
	ZA:		7	
	PROTI:	0	
	ZDRŽAL SA:	1	

K bodu 2.3 – Stav investičných akcií v roku 2015.
Predložený materiál predstavili Ing. Majtán a Ing. Adam z oddelenia výstavby a investícií.
Predseda komisie Ing. arch. Vaškovič požiadal Ing. Majtána o poskytnutie spracovanej projektovej dokumentácie (na CD) pre Revitalizáciu parku na Račianskom mýte a pre Nový šport park 
(bývalý cykloštadión) všetkým členom komisie. Ďalej vyslovil požiadavku,  aby členovia komisie boli pozývaní na pracovné rokovania (kvalitárske výbory) pre riešenie väčších, rozsiahlejších a významnejších projektov na území MČ v rozpracovanosti projektových dokumentácií i pri ich vlastnej realizácii.

Komisia prerokovala predložený materiál, berie ho na vedomie a žiada doplniť predložený materiál (informáciu) o  investičnú akciu – Detské jasle.

Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0	

K bodu 2.4 – Všeobecne záväzné nariadenie mestskej časti Bratislava–Nové Mesto č. .../2015 o výške príspevku rodičov na čiastočnú úhradu nákladov v školách a školských zariadeniach zriadených mestskou časťou Bratislava – Nové Mesto.
S predloženým materiálom prítomných oboznámil Ing. Novák, vedúci oddelenia školstva. Podotkol, že materiál bol spracovaný v spolupráci s riaditeľmi škôl.

Komisia prerokovala predložený materiál a odporúča predložiť ho na schválenie miestnemu zastupiteľstvu bez pripomienok.

Hlasovanie:	PRÍTOMNÍ:	8	
	ZA:		7	
	PROTI:	0	
	ZDRŽAL SA:	1	

K bodu 2.5 – Návrh na prijatie Mestskej časti Bratislava–Nové Mesto do spolku „Nové Mestá 
v Európe“.
Spracovateľom predloženého materiálu je Vladimír Margolien, prítomným ho vo svojom príspevku predstavil Ing. Stanislav Winkler.

Komisia prerokovala predložený materiál a odporúča predložiť ho na schválenie MZ bez pripomienok.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 2.6 – Plán kontrolnej činnosti miestneho kontrolóra MČ BA–Nové Mesto na II. polrok 2015.

Komisia prerokovala predložený materiál a odporúča predložiť ho na schválenie MZ bez pripomienok.

Hlasovanie:	PRÍTOMNÍ:	8	
	ZA:		8	
	PROTI:	1	
	ZDRŽAL SA:	0	

K bodu Rôzne

1.	Návrh na zavedenie Systému znižovania hluku počas realizácie stavebnej činnosti v našej mestskej časti.
Tento materiál predstavil Ing. Stanislav Winkler.

Komisia prerokovala predložený materiál, berie ho na vedomie, odporúča dopracovať materiál a následne ho predložiť na rokovanie komisie.

Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0	

2.	Bytový dom Pod Strážami – výber z dokumentácie pre územné rozhodnutie
Materiál predstavil Ing. arch. Vaškovič a požiadal komisiu o zaujatie stanoviska k navrhnutému bytovému domu. Členovia komisie diskutovali najmä o funkčnej náplni bytového domu navrhnutého v stabilizovanom území pre občiansku vybavenosť celomestského a nadmestského významu (Územný plán Hl. mesta SR Bratislava, r. 2007, v znení zmien a doplnkov) a o navrhnutej výške, resp. podlažnosti bytového domu, t.j. o súlade navrhnutého bytového domu s obrazom a proporciami existujúcej zástavby širšieho zázemia záujmového pozemku.
Mgr. Pfundtner požiadala, aby členovia komisie boli informovaní o pripravovaných investičných zámeroch v mestskej časti, ktoré svojím rozsahom prekročia určité limity, t.j. aby boli oboznamovaní s  pripravovanou výstavbou v MČ BA–NM.

Komisia prerokovala predložený materiál a konštatuje, že predmetný investičný zámer, Bytový dom Pod Strážami, nie je v súlade s platným územným plánom mesta a odporúča stavebnému úradu dôsledne preveriť súlad zámeru s  Územným plánom Hl. mesta SR Bratislava, r. 2007, v znení zmien a doplnkov.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

Ing. arch. Peter Vaškovič v. r.	
predseda komisie ÚPUaV	
Miriam Šujanová v. r.	
zapisovateľka komisie ÚPUaV